
R E F E R A T   D E   A P R O B A R E 
privind  alocarea unei sume de bani în vederea organizării unor manifestări
prilejuite de sărbătorirea ”Zilei Internaţionale a Copilului” 


	
În Programul principalelor manifestări cultural - educative, artistice şi sportive, pe teme prestabilite, de interes local sau zonal, organizate la nivelul municipiului Brad în anul 2022, aprobat prin Hotărârea Consiliului Local Brad nr. 12/2022,  s-au prevăzut manifestări cultural artistice, educative şi sportive dedicate „Zilei Internaţionale a Copilului”.
Comisia constituită prin Dispoziţia Primarului nr.  362/24.05.2022, în şedinţa operativă de lucru din data de 24.05.2022, a  hotărât ca „Ziua Internaţională a Copilului” să se sărbătorească în data de  31 mai 2022 având în vedere că ziua de 1 iunie este zi liberă.
Ca manifestări dedicate „Zilei Internaționale a Copilului” s-au propus următoarele:
     -  desfășurarea unui concurs de desene cu temele: „Din nou împreună!” și  „Să fie pace!”
     - la ora 09.00 Crosul ZARAND, ediția 2022, cu plecare de la Școala Gimnazială „Mircea Sântimbreanu” Brad pe strada Libertății;
     - la ora 10.00,  tot pe strada Libertății, o demonstrație de carting oferită de copiii de la Clubul Copiilor Brad;
     - la oara 10.15, în Parcul Libertății din Orașul Nou, concurs de îndemânare cu biciclete;
     - tombola pentru participanții la concursurile sportive.
Premierea câștigătorilor concursurilor de desene, biciclete, cros, precum și extragerea câștigătorilor la tombolă vor avea loc la ora 12.00 în Parcul Libertății din Orașul Nou.
În contextul celor de mai sus, am iniţiat prezentul proiect de hotărâre prin care am propus alocarea sumei de 10.000 lei din bugetul local al Municipiului Brad pe anul 2022, de la capitolul bugetar  67.02 – „Cultură, recreere şi religie”, la care se adaugă sume/produse provenite din sponsorizări, pentru aceste manifestări  în aer liber din data de 31 mai 2022 și-l supun spre dezbatere plenului Consiliului Local al Municipiului Brad în forma prezentată.
Invoc în susţinerea propunerii mele prevederile Hotărârii Consiliului Local al Municipiului Brad nr. 12/2022 privind aprobarea Programului principalelor manifestări cultural - educative, artistice şi sportive, pe teme prestabilite, de interes local sau zonal, organizate la nivelul municipiului Brad în anul 2022, ale art. III, alin. 2 lit. a din O.U.G. nr. 26/2012 privind unele măsuri de reducere a cheltuielilor publice şi întărirea disciplinei financiare şi de modificare şi completare a unor acte normative, ale Legii nr. 273/2006 





privind finanţele publice locale, cu modificările şi completările ulterioare,  ale  art. 88 și art.129 alin. 4 lit. a din O.U.G. nr. 57/2019 privind Codul administrativ, cu modificările și completările ulterioare, precum și ale  art. 11 alin. 4 din Legea nr. 554/2004 a contenciosului administrativ, actualizată.




P R I M A R

